polyglot-tagger/wikipedia-language-snippets-filtered huggingface dataset:
1823 ஆம் ஆண்டில் வில்லியம் ஸ்டா்ஜன் என்பவரால் மின்காந்தமானது கண்டுபிடிக்கப்பட்டதைத் தொடா்ந்து பல்வேறு விதமான மின்பொறியியல் சாா்ந்த அமைப்புகள் இத்தகைய மின்சார மணிகள் உருவமைக்கப்பட்டன. அப்படிப்பட்ட அலைவுறும் மின் கம்பியைத் தலையாய பகுதியாகக் கொண்ட மின்சார மணி ஜேம்ஸ் மாா்ஷ் என்பவரால் 1824 ஆம் ஆண்டு கண்டுபிடிக்கப்பட்டது. தற்போதைய மின்சார மணியின் வடிவமைப்பானது துாண்டல் சுருள்களில் உள்ள முதன்மை மின்னிணைப்பைத் துண்டிக்கும் அதிா்வுறக்கூடிய “தொடா்பு நீக்குதல் சாதனம்” என்ற தத்துவத்தின் அடிப்படையில் அமைந்தவை ஆகும். இவ்வகை அதிா்வுறும் சுத்தியல் அமைப்பைக் கொண்ட மின்சார மணியானது ஜோஹன் பிலிப் வேக்னா் மற்றும் கிறிஸ்டியன் எா்ன்ஸ்ட் நீஃப் ஆகியோரால் கண்டுபிடிக்கப்பட்டன.
மின்சார மணி என்பது ஒரு மின் காந்த சாதனம் ஆகும். இது பள்ளிகளிலும், நிறுவனங்களிலும் அறிவிப்பு செய்யவோ, யாரையாவது அழைக்கவோ பயன்படுத்தப்படும் சாதனம் ஆகும். இது புகைவண்டிப்பாதை கடக்கும் பாதைகளிலும், தொலைபேசிகளிலும் தீ மற்றும் திருட்டு தொடா்பான அறிவிப்பான்களிலும் பயன்படுத்தப்பட்டு வந்தது. தற்போதைய நிலையில் மின்சார மணியானது மின்னணுவியல் சாதனங்களால் இடப்பெயா்ச்சி செய்யப்பட்டுள்ளது.
மரினா சப்மான் - கொலம்பிய நாட்டில் நான்கு வயதில் இருந்து ஒன்பது வயது வரை கப்பியூச்சின் குரங்குகளுடன் வசித்ததாக இற்றைவரை குறிப்பிடுகின்றார். இவரது குறிப்பின்படி, 1954ஆம் ஆண்டுப் பகுதியில் இவர் கடத்தப்பட்டு குரங்குகள் வசிக்கும் வனாந்திரத்தில் விடப்பட்டார்.
பெயர் தெரியாத "மௌக்லிச் சிறுமி", உத்தரப்பிரதேசம், இந்தியா, சனவரி 2017 - எட்டுவயதுக்கும் பன்னிரண்டு வயதுக்கும் இடைப்பட்ட அகவை கொண்டிருக்கக்கூடிய சிறுமி மிகவும் மெலிந்த நிலையில் நிர்வாணக் கோலத்துடன் மரம் வெட்டுபவர்களால் கத்தார்னியாகட்டு சரணாலயப் பகுதியில் கண்டறியப்பட்டார்.
பெல்லோ, நைஜீரிய சிம்பன்சிச் சிறுவன் - ஏறத்தாழ இரண்டு வயதுடைய சிறுவன் சிம்பான்சிகளால் ஒன்றரை ஆண்டுகள் வளர்க்கப்பட்டிருந்தான்.
மார்க்கசு உரொட்ரிகசு பன்டோசா - தெற்கத்திய எசுப்பானிய மலைத்தொடரில் பன்னிரண்டு ஆண்டுகள் ஓநாய்களுடன் தனது பத்தொன்பதாவது அகவை வரை வாழ்ந்துள்ளார். உரொட்ரிகசின் வரலாறைத் தழுவி என்றிலோபோஸ் எனும் எசுப்பானிய-செருமானிய திரைப்படம் 2010ம் ஆண்டில் உருவானது.
அமைப்பு முறையை உருவாக்கினார். இவர் பல பால்வெளிப் புறவடிவ வகைபாட்டு அமைப்புகளை உருவாக்கினார். ஹபிள் விரும்பிய எளிய, பண்[பியலான, கண்கோளவகை மதிப்பிடுகளுக்கு மாற்றாக, பால்வெளியின் புறநிலையான, அளக்கமுடிந்த இயல்புகளைப் பயன்படுத்தும் பால்வெளி அமைப்புகளை உருவாக்கினார். இவர் பால்வெளிக்கொத்துகளின் நடுவன் அமைந்த மீப்பொருண்மைப் பால்வெளிகளுக்கான இப்போது பரவலாகப் பயன்படுத்தும் வகைப்பாட்டை உருவாக்கினார். 1970 இல் இலவுரா பி. பவுட்சுவுடன் இணைந்து இன்றும் பயன்படுத்தும் பால்வெளிக்கொத்துகளுக்கான பவுட்சு-மார்கன் வகைபாட்டை உருவாக்கினார். இம்முறை பால்வெளிகள் தாம் செறிவான வகை ஒன்று பால்வெளிக்கொத்துகள் என இனங்கண்டது.
மார்கன் வாழ்சிங்டன் பல்கலைக்கழகத்திலும் இலீ பல்கலைக்கழகத்திலும் சேர்ந்து கலி பயின்றாலும் இறுதி ஆண்டில் வெளியேறி விட்டுள்ளார். இவர் யெர்க்கேசு வான்காணகத்தில் ஆராய்ச்சி உதவியாளராகத் தன் பணியை தொடங்கியுள்ளார். அங்கெ மாணவருக்கு வகுப்புகளும் எடுத்துள்ளார். இந்த வான்காணகம் சிகாகோ பல்கலைக்கழகத்தைச் சேர்ந்த்தாகும். இவர் அப்பல்கலைக்கழகத்தில் 1927 இல் பட்டப் படிப்பை முடித்து அறிவியல் இளவல் பட்டம் பெற்றுள்ளார் இதற்கு இவர் பயின்ற இரு பல்கலைக்கழக மதிப்புகளும் யெர்க்கேசு வான்காணக பாடங்களும் கருதப்பட்டன. இவர் சிகாகொ பல்கலைக்கழகத்தின் யெர்க்கேசு வான்ஆனகத்தில் இருந்தபோது தன் முதுவர் பட்டப் படிப்பையும் தொடர்ந்தார். இவர் முனைவர் பட்டத்தை 1931 திசம்பரில் பெற்றார்.
வில்லியம் வில்சன் மார்கன் ஓர் அமெரிக்க வானியலாளரும் வானியற்பியலாளரும் ஆவார். இவரது முதன்மை ஆய்வுக் கருப்பொருள் விண்மீன், பால்வெளி வகைபாடு ஆகும். இவர் நம் பால்வழிப் பால்வெளியில் சுருள்கைகள் அமைதலை நிறுவவும் உதவியுள்ளார்.இந்த அறிவியல் தகுதிகளைத் தவிர சிகாகோ பல்கலைக்கழகப் பேராசிரியராகவும் வானியல் இயக்குநராகவும் ஜார்ஜ் ஏல் அவர்களின் வானியற்பியல் இதழின் மேலாண்மை ஆசிரியராகவும் இருந்துள்ளார்.
இவர் யெர்க்கேசு வான்காணகத்தில் தன் வாழ்நாளின் பெரும்பகுதியைக் கழித்தார். மேலும் 1960 முதல் 1963 வரை அதன் இயக்குநராகவும் விளங்கினார். இவர் டொனால்டு ஆசுடெர்பிராக், சுட்டிவார்ட் சார்ப்ளெசு ஆகிய இருவரோடு இணைந்து, ஓ, பி வகை விண்மீன்களின் தொலைவுகளை அளந்து நம் பால்வழிப்பால்வெளியில் சுருள்கைகள் நிலவுதலை நிறுவினார்.
சில காலம் இவர் வானியற்பியல் இதழின் மேலாண்மை ஆசிரியராக விளங்கினார். இந்த வெளியீடு முதலில் ஜார்ஜ் எல்லேரி ஃஏல் அவர்களால் உலக அளவில் வானியற்பியலாளர்களின் கூட்டுறவை மேம்படுத்த தொடங்கியதாகும்.
இந்தியாவின் முசோரியில் டோனி நிமே என்ற ஒரு செருமானிய தாய்க்கும் மசூம்தார் என்ற ஒரு வங்காள வணிகருக்கும் அனிதா மசூம்தார் பிறந்தார் . வீட்டிற்குள் செருமானிய மொழியைப் பேசிய இவர் வீட்டிற்கு வெளியே உள்ள சமுதாயத்தில் வங்காள மொழி, உருது மொழி, இந்தி மொழி மற்றும் ஆங்கில மொழிகளில் பேசி வளர்ந்தார். இருப்பினும், அவர் வயது முதிர்ந்த தன்னுடைய பிற்கால வாழ்நாள் வரை செருமனிக்கு வரவில்லை. பள்ளியில் ஆங்கிலத்தில் படிக்கவும் எழுதவும் கற்றுக்கொண்டார். இதன் விளைவாக ஆங்கிலம் அவருடைய இலக்கிய மொழ ஆனது. அவர் ஏழு வயதில் ஆங்கிலத்தில் எழுதத் தொடங்கினார். ஒன்பதாவது வயதில் தனது முதல் கதையை வெளியிட்டார்.
புக்கர் பரிசு பெற்ற நாவலாசிரியர் கிரண் தேசாய் உட்பட நான்கு குழந்தைகள் இவர்களுக்குப் பிறந்தனர். வார இறுதி நாட்களில் அலிபாக் என்ற கடற்கரை நகருக்கு அருகிலுள்ள துல் மாகாணத்திற்கு தன்னுடைய குழந்தைகளை தேசாய் அழைத்துச் சென்றார் . இங்குதான் தி வில்லேச்சு பை தி சீ என்ற படைப்பை அனிதா தொகுத்து உருவாக்கினார். இந்நூலுக்காகவே அனிதா தேசாய்க்கு 1983 ஆம் ஆண்டு கார்டியன் குழந்தைகள் கற்பனை பரிசு வழங்கப்பட்டது. அனிதா தேசாயின் வாழ்நாளில் கிடைத்த இப்பெரிய பரிசை பிரித்தானிய குழந்தை இலக்கிய எழுத்தாளர்களின் குழு நடுவராகச் செயல்பட்டு இப்புத்தகத்தை பரிசுக்காகத் தேர்ந்தெடுத்தனர்.
மாசாசூசட்சு தொழில் நுட்பநிறுவனத்தில் மாந்தவியல் பேராசிரியராகப் பணியாற்றினார். ஒர் எழுத்தாளராக இவர் பெயர் புக்கர் பரிசுக்காக மூன்று முறை முன்மொழியப்பட்டது. சிறந்த இந்திய இலக்கிய படைப்பாளிகளுக்கு இந்திய அரசால் ஒவ்வோர் ஆண்டும் தேசிய அளவிலும் மாநில அளவிலும் வழங்கப்படும் மதிப்பிற்குரிய விருதான சாகித்ய அகாதெமி விருது 1978 ஆம் ஆண்டு இவர்
எழுதிய பயர் ஆன் தி மவுண்டெய்ன் என்ற புதினத்துக்காக வழங்கப்பட்டது. தி வில்லேச்சு பைதி சீ என்ற நூலுக்காக கார்டியன் விருது இவருக்குவழங்கப்பட்டது.
தில்லி இராணி மேரி மேல்நிலைப்பள்ளியில் அனிதா தேசாய் ஒரு மாணவராக கல்வி கற்றார். ஆங்கில இலக்கியம் பாடத்தைப் படித்து 1957 ஆம் ஆண்டு தில்லி பல்கலைக்கழகத்தின் மிராண்டா அவுசில் தன்னுடைய பி.ஏ. பட்டத்தைப் பெற்றார். இதற்கு அடுத்த ஆண்டு இவர் அவ்வின் தேசாய் என்ற கணினி மென்பொருள் நிறுவனத்தின் இயக்குனராகவும், பிட்வின் எட்டர்னிட்டீசு ஐடியாசு ஆன் லைப் அண்டு தி காசுமாசு என்ற புத்தகத்தின் ஆசிரியருமான அசுவின் தேசாய் என்பவரை மணந்துகொண்டார் .
தேசாய் 1963 ஆம் ஆண்டில் தனது முதல் நாவலான கிரை தி பீகாக் என்ற புத்தகத்தை வெளியிட்டார். 1980 ஆம் ஆண்டில் எழுதி வெளியிட்ட கிளியர் லைட் ஆப் டே என்ற சுயசரிதை நூலை தன்னுடைய முக்கியமான நூலாக இவர் கருதுகிறார். பிறந்து வளர்ந்த இடத்திற்கு அருகில் வாழ்ந்த மற்றும் முதிர்ந்த வயதின் தொடக்கக் காலத்திலும் இந்நூலை தேசாய் எழுதினார் .
ஓர் உருது கவிஞர் பற்றி 1984 ஆம் ஆண்டு கசுடடி என்ற பெயரில் ஒரு நூலை எழுதி வெளியிட்டார். இந்நூல் புக்கர் பரிசுக்காக பரிந்துரைக்கப்பட்டது என்பது குறிப்பிடத்தக்கது ஆகும். 1993 இல், மாசசூசெட்சு தொழில்நுட்ப நிறுவனத்தின் படைப்பிலக்கிய ஆசிரியராகப் பொறுப்பேற்றார்.
13 - 18 ஆம் நூற்றாண்டு ஈழத்து தமிழ் இலக்கியம் என்பது யாழ்ப்பாண இராச்சியக் காலம் , போர்த்துக்கேயர் காலம் , ஒல்லாந்தர் காலம் ஆகிய மூன்று காலப்பகுதிகளைச் சார்ந்த சார்ந்த ஈழத்து தமிழ் இலக்கியம் ஆகும். இதற்கு முந்திய காலத்துடன் ஒப்பிடுகையில், இக் காலப்பிரிவைச் சார்ந்த இலக்கியங்கள் கிடைக்கப்பெற்று, பல பதிப்புப்பெற்று, ஆய்வுசெய்யப்பட்டுள்ளன.
இக் காலப் பகுதியில் வாய்மொழி இலக்கியம், எழுத்து இலக்கியம் ஆகிய இரண்டும் இக் காலப்பகுதியில் தோன்றின. இக் காலப்பகுதியில் தோன்றிய பல நூல்கள் தமிழின் சிற்றிலக்கிய வகைகளைச் சார்ந்தவையாக உள்ளன, குறிப்பாக: பள்ளு, சிந்து, கும்மி, அந்தாதி, அம்மானை, துதி, கோவை.
கி.மு 3000 – இந்தியாவில் வானிலையியல் தோன்றியதாகக் கருதப்படுகிறது. முகிலாக்கம் மழை, பருவங்களின் சுழற்சி ஆகியவை புவி சூரியனைச் சுற்றிவருவதால் ஏற்படுவதாக உபநிடதங்களில் விவாதிக்கப்படுகிறது.
கி.மு 600 – [[தேலேசு முதல் கிரேக்க வானிலையாலராகத் தகுதியுள்ளவராகக் கானப்படுகிறார். இவர் நீரியல் சுழற்சியை துல்லியமாக விவரித்துள்ளார். பரிரிடுவதற்காக முதன்முதலாக பருவங்களை முன்கணித்துள்ளார்.
வானிலையியலின் காலநிரல் தொகுப்பில் வளிமண்டல அறிவியல்புலங்களின் அறிவியல் தொழில்நுட்ப வளர்ச்சி நிகழ்வுகள், நோக்கீட்டு வானிலையியலில் உருவாகிய குறிப்பிடத்தக்க வளர்ச்சிகள், வானிலை முன்கணிப்பு, காலநிலையியல், வளிமண்டல வேதியியல், வளிமண்டல இயற்பியல் ஆகிய துறைகளின் வளர்ச்சிகள் காலவரிசையில் பட்டியல் இடப்படுகின்றன. முன்னேற்றத்தை ஊக்கிய அல்லது கொள்கை மாற்றங்களை உருவாக்கிய சில வரலாற்று வானிலை நிகழ்வுகளும் உள்ளடக்கப்படுகின்றன.
இதுவே வானிலை பற்றி விவாதித்த மிகப் பழைய நூலாகும். மிகப் பொதுவாக, இவர் குறிப்பிட்ட இடங்களிலும் பருவங்களிலும்காற்ரிலும் ஏற்படும் நோய்களைப் பற்றி எழுதினார்.
வானிலையியல் வளிமண்டல அறிவியபுலங்களில் ஒரு புலமே என்றாலும் இவர் நூல் பு அறிவியல் செய்திகளையும் உள்ளடக்கும் மிகப் பொதுவானதாக உள்ளது.
இவர் யூதக் குடும்பத்தில் தினிப்ரோபெத்ரோவ்சுக் எனுமிடத்தில் பிறந்தார். இவர் தினிப்ரோபெத்ரோவ்சுக் அரசு பல்கலைக்கழகத்தில் கல்விபயின்று 1941 இல் இயற்பியலில் பட்டம் பெற்றார். இவர் 1944 இல் இருந்து சோவியத் பொதுவுடைமைக் கட்சியின் உறுப்பினராக்கைருந்துள்ளார். இவர் 1952 இல் தன் முனைவர் பட்டத்தைப் பெற்றார். இவரது மனைவியான வாலன்டினா புரட்சியாளர்நிகோலாய் சுக்கோர்சுவின் மகளாவார். மீப்பாய்மைக்கான இலாந்தவு-கலாத்னிகோவ் கோட்பாடு உட்பட, இவரது பெரும்பாலான ஆய்வுப்பணிகள் இலாந்தவோடு இணைந்தோ அல்லது பின்னவரின் ஆர்வம் தூண்டிய ஊக்கத்தோடோயே மேற்கொள்ளப்பட்டன.
இவர் 1970 இல் பிரின்சுடன் பல்கலைக்கழக சார்லசு மைசுனர் அறிமுகப்படுத்திய மிக்சுமாசுட்டர் அண்டப்படிமத்தால் ஈர்க்கப்பட்டு, விளாதிமிர் ஏ. பெலின்சுகி அவர்களுடனும் எவ்கேனி மீகயீலொவிச் இலிப்சிட்சுடனும் இணைந்து கருதுகோள் எனும் கருத்துப்படிமத்தை அறிமுகப்படுத்தினார். இது செவ்வியல் ஈர்ப்புக் கோட்பாட்டில் உள்ள மிக உயர்ந்த திறந்தநிலைச் சிக்கல்களில் ஒன்றாக பரவலாக்க் கருதப்படுகிறது. இதில் என்பது பெலின்சுகியையும் என்பது கலாத்னிகோவையும் என்பது இலிப்சிட்சையும் குறிக்கும்.
இவர் 1965 முதல் 1992 வரை மாஸ்கோவில் உள்ள இலாந்தவு கோட்பாட்டு இயற்பியல் நிறுவனத்தை நெறிபடுத்தினார். இவர் 1984 இல் சோவியத் அறிவியல் கல்விக்கழகத்துக்குத் தேர்வு செய்யப்பட்டார்.இவர் இலாந்தவு பருசும் அலெக்சாந்தர் வான் அம்போல்ட் விருதும் பெற்றார். இலண்டன் அரசு கழக அயல்நாட்டு உறுப்பினராக உள்ளார்.
ஐசாக் மார்க்கோவிச் கலாத்னிகோவ் ஒரு சோவியத் இயற்பியலாளர் ஆவார். இவர் பொது சார்பியல் கோட்பாட்டில் கருதுகோள் உருவாக்கியதற்காகப் பெயர் பெற்றார்.
ஜார்கண்டின் வாழ்ந்த மன்னர்கள், படைத்தளபதிகள் போன்றோர் வாழ்ந்த பல அரண்மனைகள் உள்ளன. இவர்கள் ராஞ்சி, ரட்டு , சந்த்வா , லட்டிஹரா, போச்சரா, சிட்டாக், மஹுவல்-மிலன் என்பவர்களாவர். இவர்களில் பலர் வேறுபட்ட மாநிலங்களுக்கு சென்றுவிட்டனர். சிலர் வெளிநாடுகளுக்கும் சென்றுவிட்டனர். ஜார்கண்ட் மாநிலத்தின் முதல் முதலமைச்சர் பாபுலால் மராண்டி ஆவார்.
ஜார்க்கண்ட் பிராந்தியத்தை அடிமைப்படுத்திய பிரித்தானிய கிழக்கு இந்திய நிறுவனத்துக்கு உள்ளூர் மக்களிடமிருந்து தன்னிச்சையான எதிர்ப்பு ஏற்பட்டது. இந்தியாவின் முதல் சுதந்திரப் போர் நடந்ததாக கூறப்பட்ட காலத்துக்கு கிட்டத்தட்ட நூறு ஆண்டுகளுக்கு முன்பே , ஜார்கண்டின் ஆதிவாசிகள் பிரிட்டிஷ் காலனித்துவ ஆட்சிக்கு எதிராக தொடர் கலகங்களைத் தொடங்கியிருந்தனர்.
ஒசூர் மலைமீது சந்திரசூடேசுவரர் கோயிலும் அதன் அடிவாரத்தில் செவிடப்பாடி என்ற ஊர் முன்பே இருந்த நிலையில், செவிடப்பாடிக்குப் பக்கத்தில் புதியதாக ஒசூர் நகரத்தை குப்பல்ல குர்ரப்ப நாயக்கன் உருவாக்கி, பாளையத்தின் தலைநகரை ஒசூருக்கு மாற்றினார்.
பாகலூர் பாளையமானது. குப்பல்லகுர்ரப்ப நாயக்கனுக்குப் பின்னர் ஸ்ரீராமவர்ம நாயக்கன் பாளையக்காரரானார். அலாவுதீன் கில்ஜியின் படைகளால் போசளப் பேரரசு சரிவடைந்தபிறகு உருவான விசயநகரப் பேரரசை பாளையக்காரர்கள் ஆதரித்தனர். தலைக்கோட்டைப் போரின்போது விசயநகரப் பேரரசுக்கு ஆதரவாக அப்போது பாகலூர் பாளையக்காரரராக இருந்த ஸ்ரீராமலிங்கப்பா நாயக்கனின் தலைமையில் 6000 படைகள் போரிட்டன, ஆனால் போரில் பாமினி சுல்தான்கள் வென்றனர். இதன் பிறகும் விசயநகர மன்னர்களின் ஆதரவாளர்களாக பாளையக்காரர்கள் இருந்து வந்தனர். 1636 இல் மைசூர் அரசின் தளபதி பாகலூர் பாளையத்தின் தலைநகரான ஒசூரைக் கைப்பற்ற முயன்றார். அதை அப்போதைய பாளையக்காரரான ராமநாயக்கன் முறியடித்தார். இந்த வெற்றியின் நினைவாக ஒசூரில் ஒரு ஏரியை வெட்டினார். இந்த ஏரி ராமநாயக்கன் ஏரி என அழைக்கப்படுகிறது. கர்நாடகத்தின் ஸ்ரீரங்கபட்டிணத்தில் ஆண்டுவந்த விசயநகர மன்னர் இறந்ததை அடுத்து பாகலூர் பாளையம் மைசூர் படைகளால் வெல்லப்பட்டது.
கி.பி. 1207 இல் போசளப் பேரரசுக்கும் யாதவர்களுக்கும் நடந்த போரில் இரண்டாம் வீர வல்லாலனை குப்பல்ல குர்ரப்ப நாயக்கன் என்பவர் காப்பாற்றினார். தன்னுயிரைக் காத்த இந்த குப்பல்லகுர்ரப்ப நாயக்கனுக்கு பரிசாக இந்த பாகலூர் பாளையத்தையும், ஒரு வாளையும் அளித்தார். பாகலூர் பாளையத்தின் அரச சின்னமாக புலியின் தலையைக் கொண்டிருந்தனர், தங்களுக்கென்று தனியாக படையை கொண்டிருக்கவும், போசள மன்னருக்கு தேவைப்படும்பொழுது தங்கள் படையை அனுப்ப அனுமதிக்கப்பட்டிருந்தனர்.
மைசூரின் ஆட்சியாளனான ஐதர் அலி பாகலூர் பாளையத்தை மைசூருடன் இணைத்துக்கொண்டார். அக்கால கட்டத்தில் பாகலூர் பாளையத்தின் திவானாக இருந்த வெங்கடராவ் சிராவின் முஸ்லீம் ஆட்சியாளரை அணுகி உதவிகோரினார், இதனையடுத்து சிரா ஆட்சியாளர் தன் படைகளை 1763 இல் தன் படைகளால் மைசூர் படைகளைத் துரத்தி, பாளையத்தைப் பாதுகாத்தார். மேலும் பாளையத்துக்குப் பாதுகாப்பாக 3000 படைவீரர்களை நிறுத்திவைத்தார்.
பாகலூர் பாளையம் எனபது தற்கால கிருட்டிணகிரி மாவட்டம், ஒசூரில் இருந்து 14 கிலோமீட்டர் தொலைவில் உள்ள பாகலூரை மையமாகக் கொண்டு இருந்த ஒரு பாளையப்பட்டு ஆகும். இந்த பாளையத்துக்கு உட்பட்டு 89 கிராமங்கள் இருந்தன.
ஸ்டாலின் இறந்தபிறகு 1953ல் குலாக்குகளின் அமைப்பிலிருந்து லாறினாவுக்கு விடுதலை கிடைத்தது. இருபது ஆண்டுகளை சிறையில் செலவழித்ததில் அவருக்கு காசநோயும் வந்திருந்தது. 1959ல் தேசவிலக்கம் முடிந்து மாஸ்கோவிற்கு திரும்பினார். பின்னர் தனது கணவரின் பழியை நீக்குவதில் எஞ்சிய வாழ்நாட்களை கழித்தார். புரட்சியாளர்களின் வரிசையில் புகாரின் கொண்டுவரப் படவேண்டும் என்று நிகிதா குருசேவிற்கும், அவரைத் தொடர்ந்தவர்களுக்கும் நீண்ட விளக்கமான கடிதங்கள் எழுதினார். 1988ல் புகாரின் மீது இருந்த அனைத்து பழிகளும் நீக்கப்பட்டு, புரட்சியாளர்களின் பட்டியலில் சேர்க்கப்பட்டார். இறந்து ஐம்பது ஆண்டுகளுக்குப் பிறகு. புகாரினின் நூறாவது பிறந்தநாளை ஒட்டி கம்யூனிஸ்ட் கட்சியின் மார்சிய-லெனினிய மையம் ஒருங்கிணைத்த மாநாட்டில் அன்னா பேசினார்.
1937ல் அன்னா கைது செய்து செய்யப்பட்டார். அப்போது ஒரு வயதே ஆகியிருந்த தன் மகனிடம் இருந்து அடுத்து இருபது ஆண்டுகள் பிரிந்து வாழ்ந்தார். 1937ல் புகாரின் மீது நிறைய குற்றங்கள் சுமத்தப்பட்டன. உளவு பார்த்ததாக, சோவியத் ஒன்றியத்தைக் கலைக்க முயற்சி செய்ததாக, குலாக்குகளின் எழுச்சியை ஒருங்கிணைத்ததாக, யோசப் ஸ்டாலினை கொலைசெய்ய முயற்சித்ததாக, கடந்த காலத்தில் லெனினுக்கு எதிராக பல்வேறு மர்மமான செயல்களை செய்ததாக என்று பல்வேறு குற்றச்சாட்டுகள் சுமத்தப்பட்டது. புகாரினால் அவரது பதவியையும் தகுதியையும் மீறி எப்படி தன்மீது பழி விழுந்தது என்பதை புரிந்துகொள்ள முடியவில்லை. ஆனால் மனதளவில் அவர் தனக்கு வரப்போகும் மரணத்திற்கு தயாராகியிருந்தார்.
அவர்கள் இருவரும் பிரிவதற்கு முன் புகாரின் அன்னாவிடம் தனது இறுதி வாக்குமூலத்தை மனனம் செய்துகொள்ளுமாறு கூறினார். அது ஸ்டாலினால் தடுக்கப்படும் என்றும் அவருக்கு தெரிந்திருந்தது. அந்த வாக்குமூலத்தில் எதிர்கால கம்யூனிசத் தலைவர்களிடம் தன்னை தன் பழியிலிருந்து மீட்குமாறு கேட்டுக்கொண்டார். அதை எழுதிவைக்கப் பயந்து, சிறையில் தூங்கும்போது தனக்குள்ளேயே “ஒரு பிரார்த்தனை போல” புகாரினின் சொற்களை சொல்லிக்கொண்டதாக அன்னா கூறியுள்ளார். 1988வரை அந்த வாக்குமூலம் முழுதாகப் பதிப்பிக்கப்படவில்லை.
1914ம் ஆண்டு அன்னா லாறினா பிறந்தார். உருசியப் பொருளியலாளரும் அரசியல்வாதியுமான யூரி லாரினால் தத்தெடுக்கப்பட்டார். அப்போது பரவலாக சோவியத் ஒன்றியத்தில் இருந்த பல புரட்சியாளர்களை நெருங்கி அறியும் வாய்ப்பு கிடைத்தது. மிக இளம் வயதிலேயே அவரை விட மிக மூத்தவரான 26 வயதான புகாரினின் அறிமுகம் கிடைத்தது. அப்போதே இளம் பெண்களுக்குரிய வகையில் தொடர்ந்து காதல் குறிப்புகள் பல எழுதினார். 1934ல் புகாரினுடன் அவருக்கு திருமணம் நடந்தது. 1936ல் அவர்களுக்கு யூரி எனும் மகன் பிறந்தான்.
அன்னா மிகயிலோவ்னா லாறினா போல்செவிக் புரட்சியாளரும் உருசிய அரசியல்வாதியுமான நிக்கொலாய் புகாரினின் இரண்டாவது மனைவி ஆவார். 1938ல் யோசப் ஸ்டாலின் ஆட்சியில் கணவர் புகாரினுக்கு மரண தண்டனை அறிவித்து கொல்லப்பட்டபோது, அந்தத் தீர்ப்பைத் திரும்பிப் பெற பல ஆண்டுகள் போராடியவர். என்ற பிரபலமான நூலின் ஆசிரியர்.
அன்னாவின் இருபதாண்டு கால வாழ்க்கை சிறையிலும் நாடுகடத்தப்பட்டும் வதை முகாம்களிலும் கழிந்தது. இதே காலத்தில்தான் தனது இரண்டாவது கணவரான பியோதர் பதயேவை சந்தித்தார். அன்னாவால் அவரது இரண்டாம் கணவர் பலமுறை கைது செய்யப்பட்டு 1959ல் இறந்தார். அன்னாவுக்கு பியோதரிடம் இரண்டு குழந்தைகள். மிகயீல், நாதியா.
நன்னம்பிக்கைமுனை அரசு வான்காணகபொறுப்பாளராக இருந்த சிடுனி அவுகு 1923 இல் இறந்தார். இவருக்குப் பிறகு அங்கே சுபென்சர் நன்னம்பிக்கைமுனை அரசு வான்காணகத்துக்குப் பொறுப்பாளராக பணியமர்த்தப்பட்டார் இவர்ரும் இவரது துணைவியாரும் தென் ஆப்பிரிக்காவுக்குக் கப்பலில் 1923 திசம்பரில் சென்றடைந்தனர்.
இரண்டாம் போருக்குப் பிறகு வான்காணகப் பணியாளர்கள் வேலைக்குத் திரும்பிவந்ததும் சில கருவிகளும் வாங்கப்பட்டதும் கிரீன்விச்சில் முனைப்பான அறிவியல் செயல்பாடுகள் தொடங்கின . என்றாலும், இதற்குள் அரசு சுசெக்சில் உள்ள எர்சுட்மோன்சியூக்சுக் கோட்டைக்கு வான்காணகத்தை மாற்ற ஒப்பந்தம் உருவாக்கியது. அதற்காக ஒரு புதிய இடமும் வாங்கப்பட்டது. சுபென்சர் 1948 இல் கிரீன்விச்சில் இருந்து எர்சுட்மோன்சியூக்சுக்கு நகர்ந்தார். அங்கே புதிர கட்டிடங்கள் கட்டவும் போரால் நிதிநல்கை அரசிடமிருந்து பெறமுடியாததாலும் கிரீன்விச்சில் கலைக்கப்பட்ட நிறுவனம் மீளச் செயல்பாட்டுக்கு வர பத்தாண்டுகள் கழிந்தன. சுசெக்க்ஷு புதிய இருப்பில் அமைந்த வானகாணகம் அரசு கிரீன்விச் வான்காணகமென வழங்கலாகியது. கிரீன்விச்சில் இருந்து இடம்பெயர்த்தப்பட்ட கருவிகளை நிறுவ, பல புதிய பாரியக் கட்டிடக் கட்டுமானத் திட்டங்க வழிநடத்தினார்.
ஆயினும், இவரது கூற்றுக்கான மேற்கோள் ஒன்று, அவர் வாணாலிலேயே, 1959 செப்டம்பர், 17 புதிய அறிவியலாளர் எனும் இதழில் சுட்டப்பட்டுள்ளது. இந்த உணர்வுநிலைக்கு ஒத்துவருவதுபோல, சுபென்சர் ஜோன்சு 1957 அக்தோபர், 10 ஆம் நாளைய புதிய அறிவிய்லாளர் இதழில் பின்வருமாறு கூறுவதைக் காணலாம்:
நிலாவுக்கு நாம் செலவதற்கு இன்னும் பல தலைமுறைகள் செல்லவேண்டும்; அப்படி நாம் செல்வதில் வெற்றி கண்டாலும், திரும்ப புவிக்கு மீள்வதில் வெற்றிகாணும் வாய்ப்புக்கு இடமிருக்காது என நான் கருதுகிறேன். நிலாவுக்கு அப்பால் செல்வதைப் பற்றிக் கிஞ்சித்தும் நினத்து பார்க்கமுடியவில்லை; தப்பித் தவறி விண்கலம் பிழைபட ஏவப்பட்டால் தன் இலக்கு மாறும்போது வேண்டுமானால் நேரலாம். அப்போது உறுதியாக விண்கலம் மீளப் புவிக்குத் திரும்புவது என்பதே இயலாமற் போகும்.
போருக்குப் பிறகு இவர் வானியல் பணிகளைத் தொடர்ந்தார்; விண்மீன்களின் இருப்புகளையும் பொலிவுகளையும் புவிக்கோளச் சுழற்சியையும் ஆய்வு செய்தார்ரிக்காலத்தில் இவர் பொது வானியல் எனும் பாட நூலை எழுதினார்.
இவர் 1922 இல் செப்டம்பர் 21 இல் நிகழவிருந்த முழுச்சூரிய ஒளிமறைப்பை நோக்க, கிறித்துமசு தீவுக்குச் சென்றார்.அவரது நோக்கம் சூரியன் விண்மீனகளின் ஒளியை விலக்குவதை அளந்து அய்ன்சுட்டைனின் சார்பியல் கோட்பாட்டை நிறுவ ம்யல்வதே ஆகும். இவர் இம்முயற்சியை 1919 இல் நிகந்த முச்சூரிய ஒளிமறைப்பிலும் ஏற்கெனவே மேற்கொண்டுள்ளார். ஆனால், இவரது இம்முயற்சிகள் தோலி கண்டன.
சுபென்சருக்குப் பிறகு, இரிச்சர்டு வூல்லி அரசு வானியலாளராகப் பதவியேற்றார். இவர் 1956 இல் பதவியேற்றதுமே, ஓர் அச்சூடகக் கேள்விக்குப் பதிலிறுக்கையில் "விண்வெளிப் பயணம் பயனற்றதெனக்" கூறியதாக தவறாக அடிக்கடி குறிப்பிடப்படுகிறது. மேலும் இதேபோல, சுபென்சருக்கும் விண்வெளிப் பயணத்தினை நடைமுறைப்படுத்துவதில் நம்பிக்கை இல்லையெனவும் கூறப்படுவதுண்டு, இவர் 1957 அக்தோபர் மாதத்தில் சுபுட்னிக் விண்கலம் ஏவுவதற்கு இருவாரங்களுக்க் முன்பு, " விண்வெளிப் பயணம் பொருளற்றது எனக் கூரிஉள்ளார். என்றாலும், இவர் இத்தகைய கூற்றேதும் வெளியிடவில்லை அண்மையில் கருத்துரைக்கப்படுகிறது;
சுபென்சரின் சொந்த ஆராய்ச்சி புவி, நிலா இயக்கங்களில் அமைந்தது. இவர் விண்மீன்களின் ஒளிமறைப்பு நோக்கீடுகளைப் பயன்படுத்தி நிலாவின் வட்டணையை சீராக்கினார். இவர் புவியில் இருந்து செவ்வாய் இருப்புகளை அதன் இடமாறு தோற்றப்பிழைவழி நோக்கீடுகள் செய்து சூரியனுக்கும் புவிக்கும் இடையில் அமையும் தொலைவை மேம்படுத்தினார். சிறுகோள் 433 ஈரோசு 1930 இலும் 1931 இலும் புவிக்கு அருகில் வந்தபோது தொடர்ந்து ஈரொசுக்கான நொக்கிடுகலை செய்தார். இந்த ஈரோசு நோக்கீடுகள் மிகச் சிறந்த சூரியத் தொலைவை ஈட்டித் தந்தன. இவருக்கு இந்தப் பணிக்காக அரசு வானியல் கழகப் பொற்பதக்கமும் அரசு கழகப் பதக்கமும் பின்னர் தரபட்டுள்ளன.
அரோல்டு சுபென்சர் ஜோன்சு இலண்டனில் உள்ல கென்சிங்டனில் 1890 மார்ச்சு 29 இல் பிறந்தார். இவர் தந்தையார் ஒரு கணக்காயர்; இவர் தாயார் ஒரு பள்ளி ஆசிரியர். இவர் மேற்கு இலண்டனில் உள்ள ஏம்மர்சுமித் இலதிமேர் உயர்நிலைப் பள்ளியில் படித்தார். இங்கு இவர் கேம்பிரிட்ஜ் இயேசு கல்லூரியில் படிப்பதற்கான கல்விநல்கையைப் பெற்றுள்ளார். இவர் அங்கு 1911 இல் பட்டம் பெற்றார். முதுபட்டம் படிக்கவும் தேர்வு செய்யப்பட்டார். பின்னர் அக்கல்லூரியின் ஆய்வுறுப்பினராகவும் ஆனார்.
இவரது வானியல் பணிகள் பலபுலங்களில் விரிவுற்றதுரிவர்ஐருப்புசார் வானியலில் வல்லவரானார்; குறிப்பாக புவிக்கோள இயக்கத்தையும் திசைப்போக்கையும் கணிப்பதில் சிறந்த புலமை பெற்றார். இவர் விண்மீன்களின் இயக்கங்களையும் ஆய்வு செய்தார். இவர் 1914 இல் கிழக்கு ஐரோப்பாவில் உள்ள மின்சுகிக்கு 1914, ஆகத்து21 இல் ஏற்படவிருந்த முழுச் சூரிய ஒளிமறைப்பை ஆய போரிலாத அமைதிக் காலத்தில் சென்றார்; பிறகு முதல் உலகப்போர் தொடங்கியதும் தாயகம் மீண்டார்.
இவர் ஆட்சிப் பொறுப்பேற்று புதிய பணியாளர்களை பணியமர்த்தியதோடு புதிய கருவிகளையும் கொள்முதல் செய்தார். இவர் வான்காணக நேரச் சேவைகளை மேம்படுத்தினார். இவரெச் எம் நாவாய் வழிகாட்டி அலுவலகப் பொறுப்பையும் ஏற்றார்டீவர் அரசு வான்கானகத்தை இலண்டனுக்கு அருகில் இருந்தமையால் ஒளிமாசுற்ற கிரீன்விச் நகரில் இருந்து இலண்டனுக்கப்பால் நெடுந்தொலைவில் அமைந்த இருப்பிடத்துக்கு மாற்ற அரசின் ஒப்புதலைப் பெற்றார்.
சர் அரோல்டு சுபென்ச்ர் ஜோன்சு ஓர் ஆங்கிலேய வானியலாளரும் பிரித்தானியப் பேரரசு ஆணை பெற்றவரும் அரசு கழக ஆய்வுறுப்பினரும் ஆவார். இவர் இருப்புசார் வானியலில் சிறந்த தன்னிகரில்லாத அறிஞர். இவர் அரசு வானியலாளராக 23 ஆண்டுகள் இருந்தார்.
இவருக்குத் தன் சொந்த அறிவியல் ஆராய்ச்சியை மேர்கொள்ளவும் நேரம் கிடைத்தது. இவர் தென் ஆப்பிரிக்காவில் தனெடுத்த ஈரோசு நோக்கீடுகளை ஆய்வு செய்து வெளியிட்டார். இவர் புவிச் சுழற்சியையும் கோள்களின் இயக்கங்களையும் துல்லியமாக அளவீடுகள் செய்வதில் கணிசமான பங்களிப்புகள் செய்தார்.
இவர் 1933 இல் சர் பிராங்கு டைசனுக்குப் பிறகு அரசு வானியலாளராகப் பணியேற்றார். பிறகு பிரித்தானியவுக்கு வந்து கிரீன்விச் அரசு வான்காணகப் பொறுப்பை ஏற்றார்.
இவர் எர்சுட்மோன்சியூக்சில் ஒரு பெரிய தொலைநோக்கியை நிறுவலுக்கான திட்டமிடலில் முதன்மையான பங்கேர்றார். இத்திட்டவழி 1967 இல் அய்சக் நியூட்டன் தொலைநோக்கி திறந்து வைக்கப்பட்டது.
ஆர்த்தர் எடிங்டன் பதவிநீங்கியதும் 1913 இல் இவர் கிரீன்விச் அரசு வான்காணகத் தலைமை உதவியாளராக அமர்த்தப்பட்டார். அதன்வழி, கேம்பிரிட்ஜின் புளூமிய வானியல் பேராசிரியர் ஆனார்.
இவரது பேரார்வம் ஓரையியலிலும் கணியவியலிலும் அமைந்திருந்தது. இவர் பிரித்தானிய ஓரையியல் கழகத் தலைவராக 1938 முதல் 1960 வரை அதாவது அவரது இறப்புவரை இருந்தார்.
அதன் பின் பாக்கியம்மாவின் இரண்டாவதுமகன் தேவராசாஏற்றார் ஆலயவழிபாட்டைபிரதமகுருவான இராசம்மாஉடன்கோப்பாயைசேர்ந்தபாக்கியம்மாஅன்னபுரணம்அம்மாமேற்கொண்டனர் பாக்கியமம்மா 1987ம் ஆண்டுமார்கழிபிரதமைகண்ணடிசேர்ந்தார் தொடர்ந்துபிரதமகுருவாக இராசம்மாபிரார்த்தனைபில் ஈடுபட்டுவநதார் தனதுவாக்குவன்மையால் தீராதநோய்களைதீர்த்துவந்தார் மக்களின் மனக்குறைகளைதனதுகுருநாதர் காட்டியதீபவழியிலேதீர்த்துவைத்தார்பெருவாழ்வுவழ்ந்தபெருமாட்டிகாந்தியம்மா 13:07:2001 அட்டமித்திதியில் பரந்தாமனிடம் சென்றடைந்தார் 1991ம் ஆண்டுவசந்தமண்டபம் அமையப்பட்டு1991ல் சித்திரைமாதம் 02ம் திகதிகும்பாஅபிசேகம் நடைபெற்றது
1992ம் ஆண்டுஆடி மாதம் வரும் வரலட்சுமிதினத்தன்றுசீதேவிபுதேவிசமேதநாராயணன் விக்கிரகங்கள் வசந்தமண்டபத்தில் எளுந்தருளிஉள்ளதுஉதயத்தில் உள்ளநாராயணன் கோவிலில் உள்ளநாமக்குளத்தில் இருந்துஎடுத்துவந்தநாமக்காயை இடித்துபிரசாதமாகநாமமாக இங்குவழங்கபடுகிறதுநாராயணன்அதன் பின் பாக்கியம்மாவின் பிள்ளைகள் தேவராசாகுடும்பத்தினர் அழகேஸ்வரன் குடும்பத்தினர் அன்னபுரணத்தின் மகழானகங்காதரன் ருக்குமணி'செல்வியும்'பிரார்த்தனைகளில் ஈடுபட்டுகுருநாதர் காட்டியவழிபாட்டின் படிதமிழ் மொழிமுலம் ஆராதனைகள் செய்துவருகின்றனர் முன்னோர்களின் வாக்கின் படிஎம்பெருமாணுக்குசித்திரைத்தேர் அமைக்கப்பட்டு 2008ம் ஆண்டுவெள்ளோட்டம் பார்க்கபட்டதுஅவ் ஆண்டேகிருஸ்ன யெயந்திஅன்றுஎம்பெருமான் சித்திரைத்தேரில் முதன்முதலாகசித்திரதேரில் எளுந்தருளிமக்களுக்குஅருள் பாலித்தார் 2012ம் ஆண்டுசித்திரதேருக்கானதேர்முட்டியும் அமைக்கபட்டதுதேரடிஆஞ்சனேயரும் வைக்கப்பட்டதுஒவ்வொருமாதமும் தமிழ் திகதி 2ம் திகதிஅன்னதானம் வழங்கப்படும்
பரந்து விரிந்த பழம் பெரும் நாடாம் பரதகண்டத்தில்தென் பகுதியில் அமைந்துள்ள தூத்துகுடியில் விருந்தகலைஎன்பதுஒருசிறு ஊர் அந்தியராட்சியில் மதமாற்றம் செய்யபட்ட பலபாரத குலமக்கள் இவ்விடத்தில் வியாபாரம் செய்துவந்தார்கள். அப்படியான ஒரு நடுத்தர கிறிஸ்தவ குடும்பத்தை சேர்ந்தவரே எமது குருநாதர். இவர் இளம் பராயத்திலே தந்தையாரை இழந்துவிட்டார். அதனால் குடும்பபாரத்தை சமாளிப்பதற்காக பள்ளிபடிப்பை நிறுத்தி விட்டு உடல் உழைப்பிற்கு ஆயத்தமானார். சில கப்பலோட்டடிகளின் உதவியுடன் இலங்கை வந்தார் கொழும்பிலேதன் உறவினர்களுடன் வசித்து வந்தார். துறைமுக தொழிலாளியாக வேலை பார்த்தார் காலப்போக்கில் முன்னேற்றங்கண்டு படகு இறக்குமதி செய்யும் தொழிலில் தலைமை பூண்டு கைநிறைய சம்பாதிக்கும் நிலை எய்தினார்.
உரியகாலத்தில் சொந்தநாடுதிரும்பித் தனதுதாயாரின் வேண்டுகோளிற்கு இசைந்து இல்லறத்தில் ஈடுபட்டார். இதன் பேறாக ஒரு குமாரனையும் பெற்றார். இருந்தும் அவரது அவதார மர்மத்தை கண்டு எம்பெருமான் திருவுளங்காெண்டு தாயார் மனைவி மகள் எல்லோரையும் ஒருவர் பின் ஒருவராக மறைய செய்தார். இதன் பின் சிறிதுகாலம் கொழும்பிலே உறவினர்களுடன் வசித்து வந்தார்.
யாழ் மாவட்டத்தில் காேப்பாய் பிரதேசத்தில் இராஜ வீதியும் மானிப்பாய் வீதியும் இணையும் சந்தியை அண்மித்ததாக இருக்கும் காெழுவியம்பதியில் அமைந்துள்ள ஆலயமே ஸ்ரீ சக்கராழ்வார் ஆலயம் ஆகும்.